《咏怀四首 其一》
明代·袁中道

大堤有垂杨，郁郁垂新绿。北风一以至，苍然换故木。

四时递推迁，时光亦何速。人生贵适意，胡乃自局促。

欢娱极欢娱，声色穷情欲。寂寞寄寂寞，被发入空谷。

胡为逐红尘，泛泛复碌碌。

作者简介：（1570—1623）明荆州府公安人，字小修。袁宏道弟。初随兄宦游京师，交四方名士。万历四十四年进士。官至南京吏部郎中。与兄袁宗道、袁宏道并称三袁，为“公安派”代表作家。有《珂雪斋集》。